ກອງປະຊຸມສຸດຍອດ ອົງການເນໂຕ້
ພວກຜູ້ນຳອົງການເນໂຕ້ ປະຊຸມກັນ ເລື້ອງໃຫ້ການອະນຸມັດຕໍ່ແຜນການ ຖອນທະຫານອອກຈາກອັຟການິສຖານ
ພວກຜູ້ນຳ 28 ປະເທດຂອງກຸ່ມພັນທະມິດເນໂຕ້ພວມ ປະຊຸມກັນຢູ່ປະເທດປອກຕຸຍກາລເພື່ອສົນທະນາຫາລື ກ່ຽວກັບສົງຄາມໃນອັຟການິສຖານ ທີ່ດຳເນີນມາເປັນ ເວລາ 9 ປີແລ້ວນັ້ນ ເລຂາທິການໃຫຍ່ຂອງອົງການເນໂຕ້ ທ່ານ Anders Fogh Rasmussen ກ່າວທີ່ນະຄອນຫຼວງລິສບອນ ໃນວັນເສົາມື້ນີ້ວ່າ ກອງປະຊຸມດັ່ງກ່າວ ແມ່ນຂີດໝາຍ ຂອງການເລີ້ມຕົ້ນ ໄລຍະການປະຕິບັດງານໃໝ່ ຢູ່ໃນ ອັຟການິສຖານ ເປັນທີ່ຄາດກັນວ່າ ພວກຜູ້ນຳເຫຼົ່ານີ້ຈະໃຫ້ການຮັບຮອງເອົາແຜນການທີ່ກຳນົດໃຫ້ທະຫານ ຂອງອົງການເນໂຕ້ມອບໂອນການຮັກສາຄວາມປອດໄພໃຫ້ແກ່ທະຫານລັດຖະບານອັຟກາ ນິສຖານໃນປີໜ້າ ຊຶ່ງເປັນການເລີ້ມຕົ້ນຂັ້ນຕອນໃນການມອບໂອນທີ່ແນໃສ່ໃຫ້ແລ້ວສຳເລັດ ພາຍໃນທ້າຍປີ 2014 ປະທານາທິບໍດີອັຟການິສຖານ ທ່ານຮາມິດ ກາໄຊ ກໍໄປຮ່ວມການປະຊຸມໃນ ວັນເສົາມື້ນີ້ ໃນວັນສຸກວານນີ້ຊຶ່ງເປັນມື້ເປີດກອງປະຊຸມສຸດຍອດເປັນເວລາ 2 ມື້ນັ້ນພວກຜູ້ນຳຂອງອົງ ການເນໂຕ້ໄດ້ບັນລຸການຕົກລົງກ່ຽວກັບການສ້າງລະບົບປ້ອງກັນລູກສອນໄຟທີ່ຈະກວມເອົາ ທຸກໆປະເທດສະມາຊິກຂອງເນໂຕ້ ຮວມທັງສະຫະລັດອະເມຣິການຳດ້ວຍ